Магистратураға түсуге арналған кешенді тестілеудің аралық қорытындылары жарияланды
DATE: 18:20, 30 Шілде 2024 | GMT +5
TITLE: Магистратураға түсуге арналған кешенді тестілеудің аралық қорытындылары жарияланды
URL: https://kaz.inform.kz/news/magistraturaga-tusuge-arnalgan-keshend-testleudn-aralik-koritindilari-zhariyalandi-8771c4/
META: DATE: 18:20, 30 Шілде 2024 | GMT +5
TOTAL WORDS: 135
AUTHOR(S):
TEXT: Тестілеу басталғалы 84 қатысушының нәтижесі жойылды. Оның ішінде 54 оқуға түсуші смартфон, шпаргалка және басқа да тыйым салынған заттарды алып өтуге тырысқаны үшін тест тапсыру мүмкіндігінен айырылды. Кешенді тестілеу кезінде ережелерді бұзғаны үшін аудиториядан 28 адам шығарылып, олардың нәтижелері жойылды. Тестілеуде 2 бөгде тұлға анықталды. Тестілеу нәтижелерімен келіспеген жағдайда онлайн-апелляцияға беру мүмкіндігі қамтамасыз етілген. Тестілеу аяқталғаннан кейін 30 минут ішінде оқуға түсуші бірден апелляцияға өтініш бере алады. Апелляция бес күн ішінде қаралады. Сертификат апелляция туралы шешім қабылданғаннан кейін тестіленушінің жеке кабинетінде қолжетімді болады. Ғылыми-педагогикалық бағыт бойынша магистратураға түсу үшін кемінде 75 балл, бейіндік бағыт бойынша кемінде 30 балл жинау қажет. Естеріңізге сала кетсек, магистратураға түсуге арналған кешенді тестілеуге 42 мыңға жуық өтініш келіп түсті. Магистратурада оқуға 13 мыңға жуық грант бөлінді. Биыл магистратураға түсуге арналған кешенді тестілеу 20 шілдеде басталды және 6 тамызға дейін жалғасады
